Nafarroako Parlamentuko Mahaiak, 2020ko abuztuaren 17an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Domingo González Martínez jaunak aurkeztutako galdera, COVID-19aren kutsatzeak miatzeko sistemari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Osoko Bilkuran izapidetzea.

Iruñean, 2020ko abuztuaren 17an

Lehendakaria: Unai Hualde Iglesias

GALDERAREN TESTUA

EH Bildu Nafarroa talde parlamentarioari atxikitako foru parlamentari Txomin González Martínez jaunak, Legebiltzarreko Erregelamenduan ezarritakoaren babesean, honako galdera hau aurkezten du, Nafarroako Gobernuko Osasuneko kontseilariak Legebiltzarraren Osoko Bilkuran ahoz erantzun dezan:

Osasuneko kontseilari Santos Indurain andreak eta Osasuneko zuzendari nagusi Carlos Artundo jaunak hedabideei helarazi diete COVID-19aren kutsatzeak miatzeko sistema bat dagoela, 150 erizain dituena. Baina kazetarien informazioetan emandako datuek zalantza handiak sorrarazten dituzte, nahasita daudelako gaur egun eginkizun horretarako kontratatutako langileak (38) beste baliabide batzuekin, esaterako, Osasun Publikoko eta Oinarrizko Osasun Laguntzako langileak eta arakatzaile izateko 7 orduko ikastaroaren bidez prestatu bai, baina oraindik kontratatu ez direnak. Hori dela eta, parlamentari honek hauxe jakin nahi du:

Zenbat pertsona daude kontratatuta gaur egun, COVID-19a daukatenen eta ustez daukatenen miaketa eta jarraipena egiteko, Osasun Publikoko eta Oinarrizko Osasun Laguntzako zenbat langile daude COVID-19aren kasuen jarraipena eta miaketa egiten, zenbat pertsona daude COVID-19aren kasuen miaketa eta jarraipena egiteko kontratatua izatearen zain eta uste al duzue aski direla?

Iruñean, 2020ko abuztuaren 13an

Foru parlamentaria: Txomin González Martínez